CELEX: 62020CN0534
Language: sl
Date: 2020-10-21 00:00:00
Title: Zadeva C-534/20: Predlog za sprejetje predhodne odločbe, ki ga je vložilo Bundesarbeitsgericht (Nemčija) 21. oktobra 2020 – Leistritz AG/LH

25.1.2021   
            
            
               SL
            
            
               Uradni list Evropske unije
            
            
               C 28/22
            
         
      Predlog za sprejetje predhodne odločbe, ki ga je vložilo Bundesarbeitsgericht (Nemčija) 21. oktobra 2020 – Leistritz AG/LH
      (Zadeva C-534/20)
      (2021/C 28/34)
      Jezik postopka: nemščina
      
         Predložitveno sodišče
      
      Bundesarbeitsgericht
      
         Stranki v postopku v glavni stvari
      
      
         Tožeča stranka: Leistritz AG
      
         Tožena stranka: LH
      
         Vprašanja za predhodno odločanje:
      
      
                  1.
               
               
                  Ali je treba člen 38(3), drugi stavek, Uredbe (EU) 2016/679 (1) (Splošna uredba o varstvu podatkov; v nadaljevanju: Splošna uredba o varstvu podatkov) razlagati tako, da nasprotuje nacionalni določbi, kakršna je obravnavani člen 38(1) in (2) v povezavi s členom 6(4), drugi stavek, Bundesdatenschutzgesetz (zvezni zakon o varstvu podatkov, v nadaljevanju: BDSG), ki določa, da je redna odpoved pogodbe o zaposlitvi pooblaščene osebe za varstvo podatkov s strani upravljavca, ki je njen delodajalec, nezakonita, ne glede na to, da je bila odpovedana zaradi opravljanja njenih nalog?
                  Če je odgovor na prvo vprašanje pritrdilen:
               
            
                  2.
               
               
                  Ali člen 38(3), drugi stavek, Splošne uredbe o varstvu podatkov taki določbi nacionalnega prava nasprotuje tudi, če imenovanje pooblaščene osebe za varstvo podatkov ni obvezno na podlagi člena 37(1) Splošne uredbe o varstvu podatkov, ampak samo na podlagi prava države članice?
                  Če je odgovor na prvo vprašanje pritrdilen:
               
            
                  3.
               
               
                  Ali člen 38(3), drugi stavek, Splošne uredbe o varstvu podatkov temelji na zadostni pravni podlagi, zlasti kolikor zajema pooblaščene osebe za varstvo podatkov, ki so v razmerju z upravljavcem na podlagi pogodbe o zaposlitvi?
               
            
         (1)  Uredba (EU) 2016/679 z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL 2016, L 119, str. 1).